**I Z V J E Š Ć E**

**O PROVEDENOM SAVJETOVANJU S JAVNOŠĆU**

Temeljem čl. 11. st. 4. Zakonu o pravu na pristup informacijama (''Narodne novine'' br. 25/13, 85/15) u cilju usklađivanja akata Općine Kršan na snazi:

- Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 07/09, 08/14),

- Odluke o zakupu poslovnog prostora (''Službeno glasilo Općine Kršan'' br. 4/10, 02/12)

sa Uredbom i kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (''Narodne novine'' broj 26/15) i uputi Državnog ureda za reviziju nakon provedbe Revizije učinkovitosti upravljanja i raspolaganja nekretninama u jedinicama lokalne i područne (regionalne) samouprave na području Istarske županije i prema Planu provedbe preporuka u reviziji učinkovitosti, Općinski načelnik Općine Kršan provodi savjetovanje s javnošću po utvrđenom:

**- nacrtu prijedloga Odluke o dopuni Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 07/09, 08/14),**

**- nacrtu prijedlog Odluke o izmjeni i dopuni Odluke o zakupu poslovnog prostora (''Službeno glasilo Općine Kršan'' br. 4/10, 02/12).**

Savjetovanje s javnošću po prethodno utvrđenim Nacrtima prijedloga Odluka provedeno je objavom Nacrta prijedloga Odluka na web stranici Općine Kršan dana 08. prosinca 2016. godine, sa određenim savjetovanjem u razdoblju od 08. do 13. prosinca 2016. godine.

U ostavljenom roku za sudjelovanjem u savjetovanju o Nacrtu prijedloga Odluka, utvrđuje se kako nije bilo dostavljenih / zaprimljenih zahtjeva za sudjelovanjem u savjetovanju o nacrtu Odluka/e ili drugih akata. Također, naknadno zaprimljenih ili zakašnjelih zahtjeva nije bilo.

Člankom 11. st. 4. Zakonu o pravu na pristup informacijama (''Narodne novine'' br. 25/13, 85/15) određeno je:

*''(4) Po isteku roka za dostavu mišljenja i prijedloga tijelo javne vlasti dužno je izraditi i objaviti na središnjem državnom internetskom portalu za savjetovanje s javnošću odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.''*

Slijedom navedenog, ovo se Izvješće o provedenom savjetovanju s javnošću po Nacrtu prijedloga

- Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 07/09, 08/14),

- Odluke o zakupu poslovnog prostora (''Službeno glasilo Općine Kršan'' br. 4/10, 02/12).

objavljuje na web stranici Općine Kršan te će se uputiti vijećnicima Općinskog vijeća Općine Kršan, tijelu koje usvaja / donosi predložene Odluke / Odluku.

**OPĆINSKI NAČELNIK OPĆINE KRŠAN**

KLASA: 372-01/16-01/8

URBROJ: 2144/04-01-16-2

Kršan, 14. prosinca 2016.